Diari Oficial de la Generalitat Valenciana


Sumari del DOGV 6971, del 22-02-2013 (2013/1861)

Notificació a propietaris i titulars de càrregues, gravàmens i assentaments posteriors a la hipoteca que s'executa, perquè puguen intervindre en la subhasta d'immobles situats a València.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6971

Data del DOGV
:   22-02-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/1861


Organisme emissor
:   Notaria de Juan Francisco Herrera Garcia-Canturri

Tipus de document
:   Anunci

Notificació a propietaris i titulars de càrregues, gravàmens i assentaments posteriors a la hipoteca que s'executa, perquè puguen intervindre en la subhasta d'immobles situats a València.  
 [2013/1861]  
Juan Francisco Herrera García-Canturri, notari del Col·legi de València, amb residència en la dita capital, faig constar:  
Que en esta notaria, sítia a València, 46484, carrer de la Reina, número 12, baixos, es tramita venda extrajudicial, d'acord amb l'article 129 de la Llei Hipotecària, i a requeriment de Banco Español de Crédito, SA, de les següents finques hipotecades:  
Finques urbanes en la ciutat de València:   
1. Urbana: 9. Vivenda en quarta planta alta, a la dreta, mirant la fatxada, assenyalada la seua porta amb el número 8. tipus A. Es compon de vestíbul, menjador, cuina, lavabo, tres dormitoris, solà i galeria. Ocupa una superfície útil de 61,70 metres quadrats; i confronta: per davant amb carrer de Sot de Chera; per la dreta entrant, amb generals de l'immoble; per l'esquerra, amb el pis de la seua mateixa planta, porta número 7, amb l'escala i amb desllunat; i pel fons, amb generals de l'immoble.  
Quota de participació: 9,50 per cent.  
Referència cadastral: 3743960LJ2782H9543IY.  
Inscripció: En el Registre de la Propietat de Paterna número 1, tom 2134, llibre 154, de Benimàmet, foli 31, finca 4252.  
Integració: Forma part integrant d'un edifici siti a Benimàmet (València) 46693, amb frontera al carrer de Sot de Chera, número 11; que mesura una superfície de 146,80 metres quadrats; es compon de planta baixa i soterrani destinada a locals comercials i quatre plantes altes, amb dos habitacions encarades en cada una, o siga en total huit vivendes; en planta quinta alta es troba el terrat d'ús comú a tota la finca. Al centre de la finca hi ha un celobert, el sòl del qual és xafable i accessible pels propietaris de les vivendes síties en primera planta alta. Confonta: per davant, amb el carrer de Sot de Chera; per la dreta entrant, amb terrenys de Ramón Martín; per l'esquerra, amb Roque Jordán; i per darrere, amb l'entrada a la cova de l'herència de Carmen Mares Artiga.  
Qualificació: els de la legislació de vivendes de protecció oficial, subvencionades, expedient 387/69, cèdula de qualificació de data 23 de març de 1972.  
2. Urbana: número 3, local lletra B, situat a l'esquerra de la fatxada que dóna al carrer del Mariscal Foch; no té distribució interior i disposa d'un entresolat; ocupa una superfície total útil de 131,99 metres quadrats; recau al carrer del Mariscal Foch; els límits de la qual són: per davant o front, amb el carrer del Mariscal Foch; entrant per la dreta, rampa per a vehicles d'accés al soterrani, entresolat del local número 2; per l'esquerra, amb el general de l'edifici; i fons, ascensor, escala i vestíbul general i local número 2.  
Quota de participació: 6,74 7 per cent.  
Referència cadastral: 758315YJ2715H0016YI.  
Inscripció: en el Registre de la Propietat de Paterna número 1, tom 2134, llibre 154, de Benimàmet, foli 97, finca 9043.  
Integració: Edifici siti a Benimàmet (València), 46866, carrer del Campament, número 42, i fatxada posterior al carrer del Mariscal Foch. Ocupa el seu solar una superfície total de 467,43 metres quadrats. Confrontant l'edifici, situant-nos en carrer del Campament mirant la fatxada: per davant, el dit carrer; entrant per la dreta, de Luis García Espert; esquerra, de Vicente Pons Carbonell i Néstor Gabriel Ramírez Gómez; i al fons, carrer del Mariscal Foch.  
Qualificació: els de la legislació de vivendes de protecció oficial, promoció privada, expedient 46-1G-0473/94-250, cèdula de qualificació definitiva de data 8 de juliol de 1996.  
Cosa que es notifica a qui resultara ser el seu propietari, així com als titulars de les càrregues, gravàmens i assentaments posteriors a la hipoteca que es realitza perquè puguen, si els convé, intervindre en la subhasta o satisfer abans de l'acabament l'import del crèdit i dels interessos i gastos en la part assegurada per la hipoteca.  
  
València, 14 de febrer de 2013.- El notari: Juan Francisco Herrera García-Canturri.